SERVICIUL COMUNITAR DE UTILITĂȚI PUBLICE FUNDULEA
CUI: 42250517
SEDIU: bd. 22 Decembrie nr 107, oraș Fundulea, județul Călărași
MAIL: scupfundulea@yahoo.com
Nr. 303/07.09.2026
A N U N Ţ

SERVICIUL COMUNITAR DE UTILITĂȚI PUBLICE FUNDULEA, cu sediul în loc. Fundulea, bd. 22 Decembrie, nr. 107, Județul Călărași, având în vedere prevederile art. 18 din Hotărârea Guvernului nr. 1336/2022, pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, anunță organizarea unui concurs de recrutare pentru ocuparea pe durată nedeterminată, cu durata timpului de muncă de 8 ore/zi – 40 ore/săptămână, a funcției contractuale de execuție vacantă de MUNCITOR NECALIFICAT (lucrător pentru salubrizare căi publice, cod COR 961301  – conform Clasificării ocupațiilor din România) în cadrul Compartimentului Salubrizare. 
Pentru întocmirea dosarului de concurs, conform art. 35 al Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, candidații vor prezenta următoarele documente:
a)  formular de înscriere la concurs, conform modelului prevăzut în anexa nr. 2 la Hotărârea Guvernului nr. 1336/2022;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului (Modelul orientativ al adeverinței menționate la alin. (1) lit. e) este prevăzut în anexa nr.3 din HG nr.1336/2022);
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
  h)  certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
 Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit de Ministerul Sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
În cazul în care candidatul depune o declarație pe proprie răspundere că nu are antecedente penale și este declarat admis la selecția dosarelor, acesta are obligația de a completa dosarul de concurs cu originalul cazierului judiciar, anterior datei de susținere a primei probe a concursului.
Copia actului de identitate, copiile documentelor de studii și carnetul de muncă sau, după caz, adeverințele care atestă vechimea vor fi prezentate și în original în vederea verificării conformității copiilor cu acestea.
Condiții generale
Pentru a ocupa un post contractual vacant sau temporar vacant candidații trebuie să îndeplinească următoarele condiții generale, conform art. 15 al H. G. nr. 1336 / 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice: 
          a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
          b) cunoaște limba română, scris și vorbit;
          c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
          d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
          e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
          f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
          g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii.
         h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
Condițiile specifice necesare în vederea participării la concurs şi a ocupării funcțiilor contractuale de execuție sunt:
a) Studii de specialitate : studii generale/medii.
b) Vechime: nu este cazul
 Documentele pentru întocmirea dosarelor de concurs pot fi depuse în termen de 10 zile lucrătoare de la data publicării și afișării anunțului, respectiv de la 10.09.2026 până la data de 23.09.2026, ora 15:30, la sediul Serviciului Comunitar de Utilități Publice Fundulea, la secretarul comisiei de concurs.
Concursul se va desfășura la sediul Serviciului Comunitar de Utilități Publice Fundulea, cu sediul in Bd. 22 Decembrie nr 107, loc. Fundulea , județul Călărași, conform calendarului anexat.
 În situația în care o persoană cu dizabilități este declarată "admis" la selecția dosarelor de concurs, Serviciul Comunitar de Utilități Publice Fundulea va asigura condițiile optime pentru testarea cunoștințelor teoretice și abilităților practice necesare ocupării postului pentru care se organizează concursul, adaptate în funcție de tipul de dizabilitate, nevoile individuale și de probele concursului pe care urmează să le susțină
Bibliografia si tematica
a. Legea nr. 319/2006 a Securității și sănătății în muncă, cu modificările și completările ulterioare,
b. Legea nr. 53/2003 - Codul muncii, republicată, cu modificările și completările ulterioare,
c. Ordonanța de urgență nr. 57 din 3 iulie 2019 privind Codul administrativ
d. Legea nr. 202 din 19 aprilie 2002, privind egalitatea de sanse si de tratament intre femei si barbati, republicata, cu modificarile si completarile ulterioare
e. Constituția României
f. Legea serviciului de salubrizare a localităților nr. 101 din 25 aprilie 2006 republicata, cu modificarile si completarile ulterioare
FIȘA POSTULUI
1. DENUMIREA POSTULUI : MUNCITOR NECALIFICAT (lucrător pentru salubrizare căi publice, cod COR 961301  – conform Clasificării ocupațiilor din România)
2. NIVELUL POSTULUI: de execuție
3. OBIECTIVUL POSTULUI: titularul postului are rolul de a asigura îndeplinirea corectă a sarcinilor ce ii revin in scopul realizării obiectivelor generale ale  instituției
4. CONDIȚII SPECIFICE PRIVIND OCUPAREA POSTULUI:
·  studii de specialitate: studii generale/medii
· perfecționări : nu este cazul
5. RELAȚII:
· de subordonare: șef serviciu
· de colaborare: cu toți angajații instituției
6. COMPETENȚE PERSONALE: 
· Însușiri de personalitate: seriozitate, responsabilitate, hotărâre, adaptabilitate, autocontrol, atitudine pozitiva, spirit de observație, răbdare, viteză de reacție, capacitate de orientare in spațiu și de comunicare.
· Nu are antecedente penale
7. SFERA RELAȚIONALA
· relații ierarhice: de subordonare
· relații funcționale : cu toți angajații instituției
· relații organizaționale: se subordonează șefului ierarhic superior, este direct răspunzător de îndeplinirea întocmai a atribuțiilor și prevederilor sarcinilor de serviciu stabilite in prezenta fișă
8. ATRIBUȚII ȘI RESPONSABILITĂȚI
· Curatarea rigolelor si intretinerea manuala a strazilor; 
· Golirea cosurilor stradale;
· Curatatul manual al zapezii de pe trotuare; 
· Imprastiatul manual al materialului antiderapant;
· Taierea ierbii manual si mecanizat in localitate;
· Sa anunte de indata seful de serviciu orice neregula constatata;
· Sa ia in primire toate materialele necesare asigurarii curateniei, avand obligatia sa asigure pastrarea si utilizarea acestora in bune conditii;
· Sa manifeste disponibilitate catre dialog, receptivitate, calm, tact in relatiile de serviciu;
· Sa raspunda la toate solicitarile venite din partea sefului de serviciu pentru indeplinirea unor sarcini conforme fisei postului;
· Sa manifeste grijă deosebită in mânuirea si utilizarea materialelor și echipamentelor pe care le are în folosință pentru a evita avarierea, distrugerea sau pierderea lor;
· Sa fie cinstit, loial și disciplinat, dând dovada în toate împrejurările de o atitudine civilizată și corectă fată de toate persoanele cu care vine in contact;
· Sa respecte cu strictețe regulile de protecție a muncii și PSI de la locul de muncă;
· Sa utilizeze potrivit instrucțiunilor de utilizare substanțele periculoase, instalațiile, utilajele, mașinile, aparatura și echipamentele de lucru;
· Sa acorde ajutor, atât cât este rațional posibil, oricărui alt salariat aflat într-o situație de pericol;
· Sa iși însușeșeasca și sa respecte normele și instrucțiunile de protecție a muncii și masurile de aplicare a acestora;
· Sa aduca la cunoștință de îndată accidentele de munca suferite de propria persoana sau de alți angajați;
· Sa refuze întemeiat executarea unei sarcini de serviciu daca aceasta ar pune in pericol de accidentare sau îmbolnăvire profesională persoana sa sau a celorlalți participanți;
· Sa informeze de îndată superiorul ierarhic despre orice deficientă constatată sau eveniment petrecut;
· Sa execute alte activități în legătură cu îndeplinirea sarcinilor de serviciu precizate de persoanele care au acest drept;
· Nu execută nicio sarcină suplimentară legată de activitatea sa decât dacă ea vine de la persoanele autorizate si dacă vine pe cale ierarhica și se încadrează in prevederile legale;
· Sa asigure păstrarea secretului profesional pentru activitățile ce se desfășoară în cadrul locului de munca;
· Sa nu consume băuturi alcoolice înainte de intrarea în serviciu sau în timpul serviciului;
· Respectă prevederile Regulamentului de Ordine Interioara;
· Respectă programul de lucru și pauza de masa stabilite;
· Răspunde material, disciplinar si penal, după caz, pentru neîndeplinirea sau îndeplinirea necorespunzătoare a sarcinilor de serviciu si pentru abateri grave de la disciplina muncii;
· Răspunde în fata șefilor ierarhici de sarcinile trasate, asupra folosirii eficiente a timpului de lucru;
· Respectă atribuțiile și răspunderea ce-i revin în domeniul protecției muncii pentru funcția exercitată;
· Aduce la cunoștință șefului direct orice situație care constituie pericol de accidentare sau îmbolnăvire profesională;
· Execută și alte lucrări trasate de șeful ierarhic superior.


Calendarul concursului:
	Etapele concursului/examenului
	Interval calendaristic / Data
	Interval orar / Ora

	Publicarea anuntului
	10.09.2026
	

	Perioada de depunere a documentelor pentru întocmirea dosarului de concurs
	10.09.2026-23.09.2026
	08:00 – 15:30

	Selecția dosarelor
	24.09.2026
	15:30

	Afișarea rezultatelor obținute la selecția dosarelor de concurs
	25.09.2026
	14:00

	Termen depunere contestație privind rezultatul selecției dosarelor
	28.09.2026
	8:00 - 15:30

	Comunicarea rezultatelor finale, după contestații, privind selecția dosarelor
	29.09.2026
	8:30

	Proba scrisă
	01.10.2026
	10:00- 12:00

	Afișarea rezultatelor obținute la proba scrisă
	01.10.2026
	15:30

	Termen depunere contestație
	02.10.2026
	8:00 - 14:00

	Termen formulare răspuns și afișare rezultat contestație
	05.10.2026
	15:30

	Interviul 
	06.10.2026
	10:00

	Notarea interviului
	06.10.2026
	13:00

	Afișarea rezultatelor obținute la interviu
	06.10.2026
	15:30

	Termen depunere contestație
	07.10.2026
	8:00-15:30

	Termen formulare răspuns și afișare rezultat contestație
	08.10.2026
	15:30

	Comunicare rezultate finale ale concursului
	09.10.2026
	14:00



Sef serviciu,
JALBA MARIA

